S-2786/2021

Mál þetta, sem dómtekið var 27. október sl., er höfðað með tveimur ákærum, útgefnum af lögreglustjóranum á höfuðborgarsvæðinu. Fyrri ákæran er gefin út 18. maí 2021, á hendur H-kk-þgf D-x-x B-x-x, [...], [...], Garðabæ, fyrir eftirtalin brot, framin í Reykjavík nema annað sé tekið fram:

1.

Umferðarlagabrot með því að hafa, miðvikudaginn 3. september 2020, ekið bifreiðinni [...] vestur Vesturlandsveg við Höfðabakka sviptur ökurétti og undir áhrifum ávana- og fíkniefna (í blóði mældist amfetamín 390 ng/ml og metamfetamín 195 ng/ml) uns lögregla stöðvaði aksturinn við Bíldshöfða.

Telst háttsemin varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2.

Umferðarlagabrot með því að hafa, þriðjudaginn 8. september 2020, ekið bifreiðinni [...]um Laugaveg, sviptur ökurétti og undir áhrifum slævandi lyfja og ávana- og fíkniefna (í blóði mældist alprazólam 21 ng/ml, amfetamín 75 ng/ml, díazepam 105 ng/ml, kókaín 110 ng/ml, MDMA 1200 ng/ml og metamfetamín 95 ng/ml) uns lögregla hafði afskipti af ákærða í Stjörnuporti bifreiðahúsi að Laugavegi 94.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3.

Umferðarlagabrot með því að hafa, sunnudaginn 29. nóvember 2020, ekið bifreiðinni [...] um Smiðjuveg í Kópavogi, sviptur ökurétti og undir áhrifum ávana- og fíkniefna (í blóði mældist amfetamín 1000 ng/ml og metamfetamín 50 ng/ml), uns lögregla stöðvaði aksturinn skömmu síðar, á Smiðjuvegi, og í umrætt sinn haft í vörslum sínum 0,1 gaf metamfetamíni sem ákærði geymdi innanklæða og lögregla fann við öryggisleit.

Telst háttsemin varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4.

Umferðarlagabrot með því að hafa, þriðjudaginn 12. janúar 2021, ekið bifreiðinni [...]um Vesturlandsveg við Ártúnsbrekku og Reykjanesbraut, sviptur ökurétti og undir áhrifum slævandi lyfja og ávana- og fíkniefna (í blóði amfetamín 1100 ng/ml, klónazepam 13 ng/ml, kókaín 200 ng/ml, MDMA 40 ng/ml og metamfetamín 210 ng/ml) uns lögregla stöðvaði aksturinn skömmu síðar á Reykjanesbraut.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5.

Umferðarlagabrot með því að hafa, föstudaginn 9. apríl 2021, ekið bifreiðinni [...] um Bústaðarveg og Snorrabraut sviptur ökurétti og undir áhrifum slævandi lyfja og ávana-og fíkniefna (í blóði mældist amfetamín 435 ng/ml og metamfetamín 820 ng/ml) uns lögregla stöðvaði aksturinn á Snorrabraut við Laugaveg.

Telst háttsemin varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6.

Fíkniefnalagabrot með því að hafa, miðvikudaginn 16. september 2020, haft í vörslum sínum 1,8 gaf amfetamíni sem ákærði geymdi innanklæða og lögregla fann við leit í kjölfar afskipta í Borgartúni.

Telst háttsemin varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærða verði gert að sæta sviptingu ökuréttar skv. 101. gr. laga nr. 77/2019. Loks er krafist upptöku á 0,1 gaf metamfetamíni og 1,8 gaf amfetamíni með heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Seinni ákæran er gefin út á hendur ákærða 5. júlí sl. af lögreglustjóranum á höfuðborgarsvæðinu:

„fyrir eftirtalin brot, framin í Reykjavík árið 2021 nema annað sé tekið fram: 1.

Umferðarlagabrot með því að hafa, laugardaginn 6. mars, ekið bifreiðinni [...] um Reykjanesbraut við Fitjar, Reykjanesbæ, sviptur ökurétti og undir áhrifum ávana- og fíkniefna (í blóði mældist amfetamín 35 ng/ml, kókaín 74 ng/ml og metamfetamín 600 ng/ml), uns ákærði missti stjórn á bifreiðinni sem hafnaði utan vegar á Reykjanesbraut, nærri Stapabraut, og í umrætt sinn haft í vörslum sínum 0,54 gaf kókaíni sem ákærði geymdi í úlpu í bifreiðinni og lögregla fann við leit.

2.

Umferðarlagabrot með því að hafa, miðvikudaginn 26. apríl, ekið bifreiðinni [...] um Þverholt sviptur ökurétti og undir áhrifum ávana- og fíkniefna (í blóði mældist amfetamín 840 ng/ml og kókaín 68 ng/ml) uns lögregla stöðvaði aksturinn við Þverholt [...].

3.

Umferðarlagabrot með því að hafa, sunnudaginn 2. maí, ekið bifreiðinni [...]um Miklubraut og Reykjanesbraut sviptur ökurétti og undir áhrifum ávana- og fíkniefna (í blóði mældist amfetamín 190 ng/ml og kókaín 350 ng/ml) uns lögregla stöðvaði aksturinn á Reykjanesbraut við Sprengisand.

Telst framangreind háttsemi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 auk þess sem háttsemi í 1. tl. telst einnig varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærða verði gert að sæta sviptingu ökuréttar skv. 101. gr. laga nr. 77/2019. Loks er krafist upptöku á 0,54 gaf kókaíni og 50,41 gaf óþekktu efni, sbr. 1. tl., með heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Málin voru sameinuð.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðum sakavottorðum, dagsettum 17. maí 2021 og 1. júlí 2021, á ákærði að baki sakarferil en hann hefur, eftir að hann varð 18. ára, sbr. 1. mgr. 71. gr. almennra hegningarlaga nr. 19/1940, og innan ítrekunartíma, sbr. 3. mgr. 71. gr. sömu laga, fjórum sinnum sætt refsingu fyrir meðal annars umferðar- og fíkniefnalagabrot, líkt og um ræðir í máli þessu. Það sem kemur til skoðunar við ákvörðun refsingar er dómur Héraðsdóms Reykjavíkur frá 17. október 2018 þar sem ákærða var gert að sæta fangelsi í fjóra mánuði, skilorðsbundið í 2 ár, fyrir meðal annars akstur undir áhrifum ávana- og fíkniefna. Var ákærði einnig sviptur ökurétti í eitt ár frá 16. janúar 2019 að telja. Með dómi Héraðsdóms Reykjavíkur 9. maí 2019 var ákærða gert að sæta fangelsi í 8 mánuði, skilorðsbundið í 2 ár, fyrir ýmis brot, þ. m. t. akstur undir áhrifum ávana- og fíkniefna og vörslur fíkniefna. Var skilorðsbundin refsing dóms frá 17. október 2018 tekin upp og ákærða gerð refsing í einu lagi. Var dómurinn jafnframt hegningarauki við dóm innfrá 17. október 2018. Var ákærði einnig sviptur ökurétti í eitt ár frá 16. janúar 2020. Með dómi Héraðsdóms Reykjavíkur 25. september 2019 var ákærða gert að sæta fangelsi í 12 mánuðifyrir ýmis brot þar á meðal akstur undir áhrifum ávana- og fíkniefna og akstur sviptur ökurétti. Var skilorðsbundin refsing dóms frá 9. maí 2019 tekin upp og ákærða gerð refsing í einu lagi. V ar dómurinn að hluta til hegningarauki við dóm innfrá 9. maí 2019. Ákærða var veitt reynslulausn 21. mars 2020 af eftirstöðvum refsingar, 120 dagar, skilorðsbundið í 1 ár.

Við ákvörðun refsingar verður nú með vísan til framangreinds við það miðað að ákærða sé í þriðja sinn gerð refsing fyrir akstur undir áhrifum ávana- og fíkniefna.

Með brotum samkvæmt 1.- 4. og 6. tölul. fyrri ákæru dags. 18. maí 2021 og broti samkvæmt 1. tölul. seinni ákæru dags. 5. júlí 2021 rauf ákærði skilyrði reynslulausnar sem að honum hafði verið veitt á afplánun eldri dóma, sbr. framangreint. Verða eftirstöðvarnar því teknar upp og dæmdar með í máli þessu, sbr. 1. mgr. 82. gr. laga nr. 15/2016, um fullnustu refsinga, og ákærða ákveðin refsing í einu lagi, einnig sbr. 60. gr., sbr. 77. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju, játningar ákærða og 60. og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 8 mánuði. Með vísan til sakarferils ákærða og dómvenju þykir ekki unnt að skilorðsbinda refsinguna.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,1 grömm af metamfetamíni, 1,8 grömm af amfetamíni, 0,54 grömm af kókaíni og 50,41 grömm af óþekktu efni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 141.360 krónur, að meðtöldum virðisaukaskatti, og 1.193.209 krónur í annan sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf D-kk-nf B-x-x, sæti fangelsi í 8 mánuði.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 0,1 grömm af metamfetamíni, 1,8 grömm af amfetamíni, 0,54 grömm af kókaíni og 50,41 grömm af óþekktu efni.

Ákærði greiði málsvarnarþóknun skipaðs verjanda síns, Á-kvk-ef L-kvk-ef L-kvk-ef lögmanns, 141.360 krónur og 1.193.209 krónur í annan sakarkostnað.

S-kk-nf G-kk-nf